open-index/open-wikipedia-markdown huggingface dataset:
Einar Engelstad (arkitekt)

:*For musikkjournalisten med samme navn, se [[Einar Engelstad]].*
**Einar Engelstad** (født 25. oktober 1876 i Kristiania, død 30. januar 1958) var en norsk arkitekt.

## Arkitekten
Engelstad var elev ved Kunst- og håndverksskolen i Kristiania og fullførte i 1900 arkitektutdannelsen i Dresden. Han var assistent for Herman Backer fram til 1904 da han etablerte egen virksomhet i Kristiania. Hans første selvstendige arbeid var en villa i Dagaliveien 17.

Blant Engelstads kjente arbeider finner man «Brydevillaen», eller «Forbrydelsen», i Kristinelundveien (1916). Villaen var monumental, i nordisk nybarokk stil og har blitt omtalt som det fremste monument over jobbetiden. En annen av bygningene hans er Iveland kraftstasjon (1949). I 1932–1933 fullførte han arbeidet med Klemetsrud kirke etter sin forgjenger Herman Backers død.

## Fotballspilleren
Einar Engelstad var blant pionérene i Fotball-Norge. I sin ungdom var han aktiv fotballspiller på Spring, en av de første fotballklubbene i Norge. Han var med på det kombinerte Grane/Spring-laget som i 1897 spilte mot Örgryte i Göteborg i den første kampen et norsk lag spilte utenlands. Hans tvillingbror Trygve Engelstad spilte på det samme laget.

## Referanser


## Eksterne lenker
Biografi på artemisia.no
Norges Livredningsselskap

**Norges Livredningsselskap** er en norsk organisasjon som arbeider for å utbre svømmedyktighet og kjennskap til livredning. Den ble etablert i 1906. Foreningen har som mål at «Alle innbyggere i Norge skal lære seg å svømme og kunne være i stand til å berge seg selv og andre i vannmiljøer.»

Organisasjonen har drevet svømmeopplæring, gitt kurs i livredning og førstehjelp og utdannet instruktører. 
Den er organisert i regionale kretser og lokale klubber. Organisasjonen utgir bladet *Livredderen*. Norges Livredningsselskap hedrer personer som har utført redningsinnsats.

Organisasjonen er tilsluttet International Life Saving Federation of Europe (ILSE).

Kong Haakon og kong Olav har vært høye beskyttere for foreningen, en posisjon som nå innehas av kronprins Haakon.

## Referanser


## Eksterne lenker
*
Love Is in the Air

**«Love Is in the Air»** er en discosang, skrevet av George Young og Harry Vanda. Versjonen til John Paul Young ble utgitt på singlen Scotti Brothers DK&nbsp;4610. B-siden var «Won't Let this Feeling Go By». Produsenter var George Young og Harry Vanda. «Love Is in the Air» ble Youngs eneste verdensomspennende hit i 1978 og hans eneste amerikanske Top 40-hit.

## Andre versjoner
I Canada gjorde artist Martin Stevens (døpt Roger Prud'homme) fra Quebec en coverversjon av sangen.

Tom Jones gjorde en coverversjon av «Love Is in the Air» i 1979. Gary Barlow (under artistnavnet Kurtis Rush) gjorde det i 1989.
«Love Is in the Air» var temasangen i Baz Luhrmanns debutspillefilm *[[Strictly Ballroom]]* (1992). I 1997 gjorde Krush med Bonobo en coverversjon. I 2007 gjorde Rupert Everett og Colin Firth en coverversjon av sangen i filmen *[[St. Trinian's (film)|St. Trinian's]]*.

Sangen blir regelmessig fremført på fotballkamper av supporterne til Dundee United, som har antatt den som en uoffisiell hymne for deres klubb.

## Norsk versjon
Rolf Løken har skrevet en norsk tekst. Den norske tittelen er «Lengter etter vår».

### Innspilling
*Nemesis. Utgitt på singlen EMI 8C&nbsp;006-37613 i 1978.

## Listeplasseringer

Martin Stevens' coverversjon hadde utmerkelsen av å dele Torontos CHUM (AM) Top 30-liste, den fremste poplisten i Canada, med John Paul Youngs versjon.
 
Stevens' versjon debuterte 7. oktober 1978 som # 11, seks uker etter John Paul Youngs versjon, som lå som # 12 på det tidspunktet. Neste uke delte de  tiendeplassen, og ble angitt i den samme posisjonen resten av tiden begge versjonene lå på CHUM-listen. Begge versjonene lå på listen til slutten av november.

## Referanser


## Eksterne lenker
* Martin Stevens (franskspråklig nettsted)
Gunnar Jørgensen

**Gunnar Jørgensen** er navnet til flere personer:

*Gunnar Jørgensen (maler), (1884–1960) norsk maler.
*Gunnar Jørgensen (forfatter), (1896–1963) dansk forfatter.
*Gunnar Jørgensen (idrettsleder), (1923–1981) norsk idrettsleder.
*Jon Gunnar Jørgensen, (1953–) norsk filolog.
Grease (sang)

**«Grease»** er tittelsangen i filmmusikalen *[[Grease (film)|Grease]]*, som var basert på scenemusikalen med samme navn. Sangen ble fremført av Frankie Valli. Den var med to ganger på filmens soundtrack, som det første sporet og gjentatt som det siste sporet. Valli spilte inn sangen i Criteria Studios, Miami, i april 1978 og utgitt på singlen RSO RS&nbsp;897 i mai samme år. Produsenter var Barry Gibb, Albhy Galuten samt Karl Richardson.

Den ble skrevet av Barry Gibb fra the Bee Gees. The Bee Gees kom senere til å fremføre sangen på konserter, noe som ble fanget på gruppas livealbum *[[One Night Only (Bee Gees-album)|One Night Only]]*.

## Historie
Barry Gibb skrev en tittelsang på bestilling til Robert Stigwoods filmatisering av scenemusikalen *[[Grease]]*. Siden den kun høres under den animerte rullteksten på begynnelsen, behøvde den ikke å bli innspilt før filmingen tok til. Sangen ble innspilt kort tid etter filmingen av filmmusikalen *[[Sgt. Pepper's Lonely Hearts Club Band (film)|Sgt. Pepper's Lonely Hearts Club Band]]*, og det var antageligvis da Gibb inviterte Peter Framton til sessionen. De andre ukrediterte musikerne var noen av de som medvirket på Andy Gibbs album, som ble laget omtrent på samme tid.

## Coverversjoner
Eksperimentalrockbandet Dog Fashion Disco gjorde en coverversjon. Den ble tatt med som et skjult spor på bandets album *[[Committed to a Bright Future]]* og samplet på sporet «I Want You» av Paris Hilton på hennes debutalbum samt på «Rock The Party», en single fra 2001 med det britiske boybandet Five. 

Sangens refreng blir fremført av Mike Patton på Mr. Bungles sang «Travolta» på bandets selvbetitlede debutalbum for et større selskap.

En del av sangen ble innskutt på «Joints & Jam», en single fra 1998 med The Black Eyed Peas samt at den høres i sangen, «Blue Angels» med Pras, utgitt samme år. Den britiske jentegruppen Girls Aloud gjorde en coverversjon. Den ble også samplet av De La Soul på sangen «A Roller Skating Jam Named Saturdays» (1991).

Sangen «The Word», med Paul Oakenfold, er en elektronisk dubremix av «Grease» på soundtracket til spillefilmen Swordfish (film) (2001). Dette kan betraktes som en remiksed sampling, ettersom den inneholder lite tekst, hovedsakelig gjentagelser av *«it's the word»* gjennom hele sangen. 

I 2011 ble sangen parodiert av The Fringemunks for å oppsummere episode 3.07, *The Abducted* av TV-serien *[[Fringe (TV-serie|Fringe]]*.

## Norsk versjon
Rolf Løken har skrevet en norsk tekst. Den norske tittelen er «Grease (Er Ordet)».

### Innspilling
*Nemesis. Utgitt på singlen EMI 8C&nbsp;006-37613 i 1978.

## Listeplasseringer
 

## Salg og sertifiseringer

## Referanser
Gunnar Jørgensen (idrettsleder)

**Gunnar Jørgensen** (født 7. mai 1923, død 27. september 1981) var en norsk idrettsleder fra Oslo. Han representerte Tåsen Idrettslag og var formann i Norges Bandyforbund i perioden 1963–1972. Han kom inn i styret i 1960. Jørgensen var også visepresident i Det internasjonale bandyforbundet.

## Referanser
Jo Stigen

**Jo Martin Stigen** (født 1964 i Århus) er en norsk jurist, ekspert i strafferett og folkerett og professor ved Institutt for offentlig rett ved Det juridisk fakultet ved Universitetet i Oslo.

Stigen tok juridisk embetseksamen i 1993. Han arbeidet deretter som advokatfullmektig hos Regjeringsadvokaten og som førstekonsulent i Justisdepartementets lovavdeling. Stigen var norsk FN-delegat i Den forberedende komité for opprettelsen av Den internasjonale straffedomstolen (ICC) (1996-97), og han representerte Norge under den påfølgende diplomatkonferansen i Roma (1998). Han var stipendiat ved Universitetet i Oslo fra 2000 og ble doctor juris i 2005 med avhandlingen «The Principle of Complementarity: The Relationship between the International Criminal Court and National Jurisdictions».   

Stigen gjennomførte militærtjenesten ved Forsvarets russiskkurs. 

Jo Stigen er sønn av filosofiprofessor Anfinn Stigen og maleren Lise Stigen.

## Bøker
* *The Relationship Between the International Criminal Court and National Jurisdictions: the Principle of Complementarity* (2008). Martinus Nijhoff Publishers.  ISBN 9004169091.
* *Internasjonal strafferett. En innføring* (2018). Gyldendal. ISBN/EAN 9788205473621 

## Referanser
Erik Loe

**Erik Loe** (1920–2013) var en norsk journalist og redaktør. Han var fra januar 1973 utenriksredaktør i Arbeiderbladet.

Han vokste opp på Ås, hvor hans far Lars Gunerius Loe (1883–1971) var professor i landmåling ved Norges landbrukshøgskole. MHans mor het Dorthea Olstad (1888–1981).

Erik Loe studerte filologi, men ble under krigen arrestert av tyskerne og sendt til konsentrasjonsleieren Buchenwald i Tyskland sammen med andre norske studenter. Etter krigen fullførte han hovedfag i historie i 1948 og ble deretter assistent hos professor Arne Ording et år. I oktober 1949 ble han ansatt i *Arbeiderbladet* og ble der i 43 år.

Som pensjonist var han engasjert i Aktive Fredsreiser som tidsvitne. Han var gift med NRK-journalisten Dagmar Loe (1923–2024).

## Referanser
Palestina under Sommer-OL 2012

**Palestina** deltok under Sommer-OL 2012 i London som ble arrangert i perioden 27. juli til 12. august 2012. Fem utøvere, tre menn og to kvinner deltok i tre sporter, friidrett, svømming og judo. Det var femte gangen Palestina deltok i et sommer-OL, de vant ikke noen medaljer. Judoka Maher Abu Rmilah var landets flaggbærer under åpningsseremonien. 

## Medaljer

## Friidrett

Palestina valgte utøvere etter å fått wildcard.

;Menn

;Women

## Judo

En utøver fra Palestina var kvalifisert.

## Svømming

Palestina fikk to «friplasser» fra Federation internationale de natation amateur.

;Menn

;Kvinner

## Referanser

## Eksterne lenker
* OL-resultater på Sports-reference.com
Liste over trenere for Spanias herrelandslag i fotball

**Liste over trenere for Spanias herrelandslag i fotball** er en oversikt over landslagstrenere for Spanias herrelandslag i fotball fra 1920 og frem til dags dato.

## Eksterne lenker
*
19. etappe av Tour de France 2012

**Den 19. etappen av [[Tour de France 2012]]** var en 52 km lang tempoetappe fra Bonneval til Chartres. Etappen ble kjørt 21. juli, og vunnet av Bradley Wiggins som med det sikret sammenlagtseieren i Tour de France 2012

### Målgang

## Eksterne lenker
* 
* Etappeside på letour.fr

Fil:Bradley Wiggins TDF-2012.jpg|1. Bradley Wiggins
Fil:Christopher Froome TDF2012.jpg|2. Chris Froome
Fil:Luis-Leon Sanchez TDF2012.jpg|3.  	Luis León Sánchez
Bile (Moss)

**Bile** (eller **Bileholmen**) er en holme på 48 dekar sørvest for Bevøya og vest for nordligste del av Jeløya i Moss kommune i Østfold. Holmen har en del skiferstein og er ganske flat.

På Bile var det i tidligere tid et vertshus hvor fiskere fra sør i Oslofjorden gjerne tok en tur innom på vei hjem etter å ha solgt fangsten sin i Oslo.

## Referanser


## Kilder
* Bile på baatwiki.no
Ingrid Bakke

**Ingrid Bakke** (født 3. september 1994) er en  norsk fotballspiller som spiller for Lyn. Hun har tidligere spilt for Stabæk Fotball Kvinner, Helset, Fossum og Røa. Hun debuterte for Stabæk Fotball Kvinner i 9-0 seieren over Linderud Grei den 7. august 2010, 15 år gammel, og ble da tidenes yngste spiller i toppserien. Hun var etter dette å finne i startoppstilligen til Stabæk, oftest på venstre back. Hun har flere cup- og seriegull med Stabæk Fotball Kvinner i toppserien. Etter 2013-sesongen bestemte Bakke seg for å legge skoene på hylla, i 2020 bestemte hun seg for å gjøre comeback for Lyn i Toppserien. 

Ingrid har spilt på aldersbestemte landslag fra tidlig alder, hun har vært innom U16, U18, jenter 19 og spiller nå på jenter 20 landslaget.

## Referanser


## Eksterne lenker

* «Tidenes yngste i eliteserien», *[[Budstikka]]*, 15. juni 2010 (avlest 21. juli 2012)
* «Kvinner spillere», stabak.no, 31. mai 2012 (avlest 21. juli 2012)
* «Ingrid Bakke », *altomfotball.no*, TV 2 Sporten (avlest 21. juli 2012)
* http://www.stabak.no/team2news/article/pa11v6t8x1nj1dokheyz4rnqb/title/ingrid-bakke-gir-seg
Tarvatnet

**Tarvatnet** er en innsjø nær kysten i Lindesnes kommune i Agder. Vannet er drikkevannskilde for området mellom Vigeland og Ramsland, med et anlegg som sto ferdig i 2001. Vannet har bestand av ørret, sjøørret og røye.

## Referanser




## Eksterne lenker
* NVE, dybdekart
Sympatisk magi

**Sympatisk magi** (tidligere kalt *sympatetisk magi*) er en type «magi» som baserer seg på «imitasjon» eller korrespondering.

## Likhet og smitte
Teorien om sympatisk magi ble først utviklet av Sir James George Frazer i *[[The Golden Bough]]* (*Den gylne greinen)*. Her deler han sympatisk magi inn i to varianter: den som vekter på likhet (likhetsloven), og den som vekter på kontakt eller **smitte**:

:If we analyze the principles of thought on which magic is based, they will probably be found to resolve themselves into two: first, that like produces like, or that an effect resembles its cause; and, second, that things which have once been in contact with each other continue to act on each other at a distance after the physical contact has been severed. The former principle may be called the Law of Similarity, the latter the Law of Contact or Contagion. From the first of these principles, namely the Law of Similarity, the magician infers that he can produce any effect he desires merely by imitating it: from the second he infers that whatever he does to a material object will affect equally the person with whom the object was once in contact, whether it formed part of his body or not.

Altså vil denne *likhetsloven* bygge på at likt produserer likt, eller at en effekt ligner på effektens årsak. *Smitte* vil så si at objekter som har vært i kontakt med hverandre vil fortsette å påvirke hverandre på avstand, etter den fysiske kontakten er blitt brutt.

## Imitasjon i sympatisk magi
Imitasjonen involverer som regel bruk av bilder eller dukker til å påvirke miljøet til personer, eller personene selv. Voodoodukker er et kjent eksempel.

## Korrespondens i sympatisk magi
Correspondence, (teologisk sett, er basert på tanken om at man kan influere noe, basert på forholdet eller likheten til dette noe i forhold til noe annet. Spesielt når det gjelder planter, frukt og grønnsaker, har de i ulike samfunn, ifølge mange ulike trosretninger, utviklet seg til slik de er nå grunnet sympatisk magi. For eksempel at visse urter med gul sevje kan kurere gulsott, at valnøtter kan styrke hjernen ettersom nøttene kan ligne på hjernen, og så videre.

Mange tradisjonelle samfunn har lenge trodd at en effekt på ett objekt kan forårsake en effekt på et annet objekt, uten en tilsynelatende åpenbar tilknytning mellom objektene. For eksempel, mange folkefortellinger forteller om en 'skurk' der skurkens liv eksisterer i et annet objekt, skurken kan så kun drepes om objektet er ødelagt. (Eksempel Saurons ring (den ene ringen) i Ringenes herre, samt det russiske fortellingen om Koschei.

## Populærkultur
Flere studier har vist at dagens mennesker har en viss tro på at «visse eiegjenstander er smittsomme, enten i en god eller dårlig måte», noe lignende som i sympatisk magi, som at selv en kopi av en kjendis sin gitar kan bli en fetisj.

## Referanser

## Litteratur
* 
*  (opptrykk fra 1993 basert på 1954-utgaven til Phaidon-Verlag)

## Eksterne lenker
* Sympathetic magic discussed in The Golden Bough, hosted at Project Gutenberg
* Rainmaking as sympathetic magic, in The Golden Bough
Jamie Mackie

**James Charles «Jamie» Mackie** (født 22. september 1985) er en engelskfødt skotsk fotballspiller som spiller for den engelske klubben Oxford United FC. Han spiller også for det .

Mackie kom til QPR (Queens Park Rangers) i 2010, der han spilte 25 kamper og scoret ni mål. Etter syv spilte kamper hadde han scoret åtte mål, deretter for å ikke score igjen på 13 kamper. Den 8. januar 2011 pådro han seg en alvorlig skade i et FA-cup møte med Blackburn Rovers, som gjorde at han ikke returnerte til trening igjen før i september samme år.

I 2011/2012-sesongen, som ble hans første sesong i Premier League, spilte han for QPR i 31 kamper (syv av dem som innbytter), og scoret syv mål. Den 16. mai 2012 signerte han ny kontrakt med QPR som bandt ham til klubben mot sommeren 2015.

## Referanser


## Eksterne lenker
*
Sha Zukang

**Sha Zukang** (; født i september 1947 i Yixing i provinsen Jiangsu i Kina) er en kinesisk diplomat. Han ble i 2006 undergeneralsekretær for økonomiske og sosiale anliggender ved FN i Genève. Han er Folkerepublikken Kinas ambassadør til disse FN-kontorene.

## Eksterne lenker
* Profil, Sha Zukang 
* Utnevnelse i FN, vita
* BBC intervju med Sha Zukang 18. august 2006
Mittuniversitetet

**Mittuniversitetet** er et svensk statlig universitet av typen nettverksuniversitet som ligger i regionen omkring Sveriges geografiske midtpunkt, med campus på to steder: Sundsvall og Östersund (Härnösand frem til sommeren 2016).  

## Historie
Mittuniversitet ble et universitet den 1. januar 2005. Den tidligere høgskolen ble grunnlagt i 1993 ved en fusjon mellom Høgskolene i Östersund og Høgskolen i Sundsvall/Härnösand, begge grunnlagt i 1977, med røtter i den høyere utdanningsinstitusjoner, fra 1971 i Östersund og barneskoleseminar og nautisk opplæring fra 1842 i Härnösand. Utdanningen i Härnösand kan spores til presteutdanning som startet i Härnösand Gymnasium ble grunnlagt i 1658.

I 1995 ble sykepleierskolen i Sundsvall/Örnsköldsvik og helsefagene i Östersund innlemmet. Den 1. juli ble 2007 sykepleierutdanning i Örnsköldsvik tatt over av Umeå universitet.

I 2001 fikk Høgskolen universitetsstatus i ingeniørvitenskap, inkludert informasjonsteknologi, og dermed retten til å organisere forskning og tildele doktorgrad. Høyere studenter antatt ved skolen hadde tidligere blitt registrert ved andre universiteter. Mittuniversitet har siden 2005 generell adgang til å utstede doktorgrader, og siden da vært inndelt i to disipliner (fakulteter); vitenskap, teknologi og medier, og humanvitenskap.

## Utdanningstilbud
Mittuniversitetet tilbyr universitetsgrader på alle nivåer innenfor en rekke emner, f.ex. samfunnsvitenskap, adferdsvitenskap, sykepleie, lærerutdannelse, media, IT, naturvitenskap, design, teknikk, sprog og andre humanistiske emner. 

## Galleri

Fil:campus svall.jpg|Campus i Sundsvall .
Fil:campus östersund.jpg|Campus i Östersund .
Fil:Sundsvall mh akroken 1.jpg|*Mälthuset* i Campus Åkroken i Sundsvall.
Fil:Sundsvall mh akroken 2.jpg|*Humlegården* og *Bryggeriet* i Campus Åkroken i Sundsvall.


## Referanser


## Eksterne lenker
*Mittuniversitetet
Ivar Rooth

**Ivar Rooth** (1888–1972) var en svensk jurist, økonom og bankmann, fra 1929 leder for Sveriges Riksbank og 
fra 1951 president for Det internasjonale pengefondet. 

## Liv og virke
### Bakgrunn
Ivar Rooth var sønn av direktør Otto Rooth og dennes hustru Ellen, født Hertzman. Ivar Rooth studerte ved Uppsala universitet, der han 1911 tok en jur.cand.

### Karriere
Rooth ble ansatt som *biträdande ombudsman* i Handelsbanken i 1914, der han raskt avanserte. I 1921 blev han ordfører i Stockholms taxeringsnämnd.

I 1929 tok han over Riksbanken og var i den stillingen til 1948 - en periode disse årene var han også fullmektig i Postsparbanken (1944-48). Dessuten var han direktør for Den internasjonale oppgjørsbanken i Basel fra 1931-1933 og 1937-1949. I 1948 trådte Rooth tilbake fra ledelsen av Riksbanken i protest mot nullrentepolitikken.

I 1951 ledet han en delegasjon til Irak for Den internasjonale bank for gjenoppbygging og utvikling.

I 1951 ble han president for Det internasjonale pengefondet (IMF). I sin første tale til medlemslandene som IMF-leder, 11. september 1951, sa Rooth at Fondet «gikk inn for fjering eller modifisering av vekslingsretriksjoner og andre diskriminatoriske tiltak» for å underlette en friere flyt av internasjonal handel og betalinger. Denne generelle politikk ble så implementert av IMFs bruk av sine ressuraer. Dette inisierte IMFs policy med trekk i porsjoner (*tranches*). I 1952 ble det initiert, i pakt med de opprinnelige *Articles of Agreement*, fem år etter at IMF innledet finansielle operasjoner, årlige konsultasjoner under Art. XIV med medlemmer som hadde veksklingsrestriksjoner. IMF introduserte set generelt rammeverg for *Stand-by Arrangements*, og kriteriene for slike ble standardiserte. Rooths periode som *Managing Director* for IMF utløp  27. april 1956, men han aksepterte et ønske fra eksekutivstyret om å fortsette frem til 3. oktober 1956.

Han satt også i FNs pensjonsfondsråd fra 1951 til 1961. Fra 1960 til 1962 ledet han Sentralbanken i Kuwait.

Han avsluttet sin yrkesaktive karriere i 1962, og bodde fra da av på Lidingö.

### Familie
Ivar Rooth giftet seg 1931 med Ingrid Söderlind (1899–1996). Datteren Ellen, født 1937, giftet seg i 1961 med juristen Johan Lind. Sønnen Gösta Rooth (1918-2008) var lege og pioner innen feltet perinatal medisin. Sønnen Lars Rooth (1921-2012) konverterte til katolisismen og ble prest i jesuittordenen og var ansvarlig for Vatikanradioens skandinaviske sendinger.

Ivar Rooth er begravd på Norra begravningsplatsen utenför Stockholm.

## Referanser


## Litteratur
* *Vem är det: Svensk biografisk handbok 1953*, red. Stina Svensson, P A Norstedt & Söners Förlag, Stockholm 1953 s. 886
* Vem är det (1961)
* *[[Sveriges dödbok]] 1947-2003*, (CD-ROM version 3.0), utgittn av Sveriges Släktforskarförbund 2005

## Eksterne lenker
* Biografi hos Munzinger
Kosjtsjej

**Kosjtsjej** er ifølge slavisk folkeminne er en mannlig antagonist som kidnapper heltens kone i fortellinger. Ingen av de kjente fortellingene beskriver utseendet hans. Illustrasjoner representerer ham derimot som en veldig gammel og stygg mann. Navnet hans stammer trolig fra ordet *kost* (rus. кость, pol. kość), som betyr «ben», noe som kan tyde på at han har et skjelettaktig utseende.

Kosjtsjej kan ikke drepes ved å angripe kroppen hans. Hans sjel er gjemt i en nål, i et egg, i en and, som er i en hare, som er i en kiste begravd under et grønt eiketre på Byan-øyen, ute på havet. Så lenge sjelen hans er trygg, kan han ikke dø. Om kisten blir gravd opp og åpnet, vil haren forsøke å rømme, om den blir drept, vil anden forsøke å fly vekk. Den som får egget i besittelse har Kosjtsjej i sin makt.

## Folkeeventyr

*Døden til Koschei den udødelige* er et russisk eventyr nedskrevet av Alexander Afanasyev i *[[Narodnye russkie skazki]]* og inkludert i *[[The Red Fairy Book]]*.

## Eksterne lenker
* 
* Sir James George Frazer (1854&ndash;1941). The Golden Bough.
* The Golden Bough by Sir James George Frazer (Project Gutenberg)
* The Death of Koshchei the Deathless
* Old Russia Entry on "Koshchey" 
* http://www.irregularwebcomic.net/3031.html
Dogū

er små menneskelignende og dyrelignende figurer lagd i den sene Jōmon perioden, 14000-400 f.Kr., i Japan. Dogū ble kun lagd i nevnte periode, rundt 15000 er funnet rundt om i Japan, mest i vest. Meningen bak dogū er usikker, men mest sannsynlig fungerte de med en form for sympatisk magi. For eksempel ble det trodd at man kunne overføre sykdommer inn i en dogū, for så å ødelegge den, dermed ødelegge sykdommen eller eventuell ulykke.

Enkelte teoretikere foreslår også at noen av dogū-figurene kan representere romvesener i romdrakter. Det er derimot ikke noe vitenskapelig bevis som støtter dette.

## Referanser


## Eksterne lenker
* Tokyos nasjonalmuseum
* The National Museum of Japanese History
* Dogū from the Jōmon period, a photographic imagery database fra Universitetet i Tokyo
* Review of recent exhibition of Dogū at the Tokyo National Museum
Autobuses Unidos

**Autobuses Unidos**, forkorta **AU**, er et meksikansk busselskap. Det er et datterselskap av Autobuses de Oriente (ADO), og opererer langdistanseruter i den sørøstlige delen av landet, i delstatene Chiapas, Oaxaca, Puebla, Tabasco og Veracruz, samt Mexico by.

AU er en av ADOs økonomitjenester, og har derfor busser av lavere standard, vanligvis uten toalett og klimaanlegg. Det gjør også flere stopp på mindre steder langs ruta.

Selskapet ble etablert i mars 1926, som selskapet Autotransporte México–Puebla, med sju busser. På 1930-tallet ble tilbudet utvida til Veracruz, og i 1938 hadde selskapet 72 busser. Fire år seinere åpna det ruter til Oaxaca. I 1966 bytta det navn til Autobuses Unidos Flecha Roja, og tok samtidig over rutene til flere mindre selskaper. I 1969 tok selskapet det navnet det har i dag.

## Eksterne lenker
*
Amadeo García

**Amadeo García de Salazar Luco** (1886–1947) var en spansk dermatolog og fotballtrener.

García var en stor fotballtilhenger, og var sterkt involvert i dannelsen av hjembyens topplag Deportivo Alavés. Han var sterkt involvert i klubben, og han hadde mange verv. García var også trener for klubben, først i 1926–1927, og senere fra 1932 til 1939.

García ble ansett som dyktig nok til å bli landslagstrener for  i 1934. García fikk dermed ansvaret for Spania i VM i fotball 1934, der Spania slo ut  og møtte  i en svært kontroversiell kvartfinale som gikk til uavgjort 1–1, før det ble en ny kvartfinale som endte med italiensk 1–0. Kontroversene lå i at svært mange mente at dommerne var presset av Benito Mussolini. Dommeren som dømte kampen, Rene Mercet, ble anklaget for så partisk dømming til fordel Italia at han ble fratatt dommerkortet både av sitt eget fotballforbund og av FIFA.

García fortsatte som spansk landslagstrener til den spanske borgerkrigen. 

## Referanser


## Eksterne lenker
*
Luis Iribarren

**Luis Iribarren Cavanilles** (født 19. februar 1902, død 4. mai 1984) var trener for Spanias herrelandslag i fotball i fire kamper i perioden 1953 til 1954. Disse fire var en treningslandskamp mot , som endte 2–2, og tre kvalifiseringskamper mot . Iribarrens Spania vant den første overlegent 4–1, men tapte den andre 0–1. Målforskjell skilte ikke, så en tredje kamp ble spilt på nøytral grunn i Roma. Den endte 2–2, og Tyrkia ble dømt som vinner på loddtrekning. 

Utenom fotball var Iribarren tannlege. Tannlegepraksisen var i veien for hans videre karriere innen landslagsfotball. Iribarren kom fra Baskerland, og spilte på både Real Unión og Real Sociedad, begge uten særlig suksess.

## Referanser
Ka (kana)

**か** i hiragana og **カ** i katakana er tegn av japansk kana som hver representerer en mora. Tegnet blir romanisert som *ka*. Uttalen () av か/カ ligger veldig nær *ka* på norsk. I gojūon-tabellen opptar den sjetteplass, ved siden av き ''ki''.

## Herkomst
Både か og カ stammer fra den kursiverte sōsho-stilen av kanji-tegnet 加.

## Varianter
Disse to typer kana kan bli modifisert med *[[dakuten]]*, til が i hiragana, ガ i katakana – og dermed også Hepburn-romanisert til *ga*.

*[[Handakuten]]*-tegnet ゜ finnes sjelden sammen med *ka* i skriftlig japansk. Tegnet blir imidlertid ofte brukt av lingvister for å antyde den nasale uttalen .

## Bruk i japansk grammatikk
か [ka] er den hyppigst brukte spørrepartikkelen. Den blir også brukt for å skille ulike valgmuligheter.

が [ga] blir brukt for å markere kasusen nominativ – men ikke alltid subjektet – i en setning.

## Rekkefølge på strøkene

**Hiragana か** blir skrevet med tre strøk:
# En horisontal linje som bøyer seg og ender i en krok mot venstre.
# En bøyd vertikal linje som krysser den første linjen.
# Et kort aksent-aktig strøk til høyre for resten av tegnet.

**Katakana カ** blir skrevet med to strøk:
# En horisontal linje som snur og ender i en krok mot venstre.
# En kurvet vertikal linje mot venstre som krysser den første linjen.
Eduardo Toba

**Eduardo Toba Muíño** (født 14. mai 1923, død 1. august 2001) var en spansk fotballtrener fra Muxia i nærheten av A Coruña i Galicia i Spania.

Toba var trener for Deportivo de La Coruña, Real Oviedo, , CS Herediano, CD Tenerife, Córdoba CF, Hércules CF og . Toba hadde ingen større karriere for Spanias landslag. Han fikk avskjed etter fire kamper, da Spanita tapte borte mot  og var praktisk talt ute av kvalifiseringen til VM i 1970.

Toba var utdannet lege med spesialitet innen ortopedi og rehabilitering av skader. Han ble nært knyttet til idrett og særlig fotball gjennom denne utdannelsen.

## Referanser
Unua libro

**Unua libro** (Første bok) var den første publikasjonen som beskrev det internasjonale språket esperanto. Den ble skrevet av L.L. Zamenhof under pseudonymet *D-ro Esperanto*, som betyr *doktor håpende*. Den egentlige tittelen på denne læreboka er *Lingvo Internacia*, Internasjonalt språk.

I boken er det angitt at den ble godkjent av tsarens sensur den 21. mai 1887. Den andre godkjennelsen av russisk sensur, med tillatelse til å utgi den etter trykking, er angitt den 26. juli. Dette er datoen som regnes som utgiverdato, og regnes for språket esperantos fødselsdag.

## Utgaver på forskjellige språk

Denne første utgivelsen var på russisk, men innen utgangen av året hadde den også blitt utgitt på polsk, tysk og fransk. En engelsk oversettelse kom i 1888, men det sies at denne var så dårlig at Zamenhof stoppet salget av den, da Richard H. Geoghegan oversatte den på nytt. I 1889 kom en hebraisk utgave.

## Innhold

Boken består av 40 sider, perm og et stort ark. Den inneholder

* *Forord* (28 sider), hvor man finner de første esperanto-tekstene: 
** *[[Fader vår]]* 
** *fra [[Bibelen]]*
** *Brev*, en modell for brevveksling
** *Mia penso*, originalt dikt
** *av Heine’*, poesi av Heinrich Heine, oversatt fra tysk
** *Ho, mia kor*', originalt dikt 
* *Løfte*, åtte sedler til å underskrive, for slik å love og lære språket, hvis ti millioner mennesker offentlig ga det samme løftet 
* *Full lærebok i det Internasjonale språket*, 6-siders, bestående av en presentasjon av alfabetet og 16 grammatiske regler 
* *Internacia-russisk ordliste* (på et eget ark) med denne innledende setningen: „Alt som er skrevet på det internasjonale språket, kan man forstå ved hjelp av denne ordlisten“.

## Se også
* Esperanto
* Ludwik Lejzer Zamenhof
Skjellrotslekta

**Skjellrotslekta** (*Lathraea*) er en slekt av helsnyltere i snylterotfamilien som før omveltningene i maskeblomstfamilien hørte til i denne familien. 

I Norge er det har vi kun en art, skjellrot. 
## Eksterne lenker
*
Skarvann

**Skarvann** er en innsjø i Risør kommune, Agder. Vannet har ikke særlig stort nedbørfelt, og får tilsig bare fra mindre bekker i området. Utløpet i sørøstenden går østover via Leivann og Leivasselva til sjøen ved Gjernes. Ved vannet er det et par virksomheter som tilbyr ulike friluftsaktiviteter. Det er lagt til rette for kanopadling, bading, riding, fjellklatring med mer.

Vannet er lett tilgjengelig fra fylkesvei 351, som går på sørsiden av vannet.

Det finnes suter (sudre) i Skarvann.

## Referanser




## Eksterne lenker
*
Pedro Escartín

**Pedro Escartín Morán** (1902–1998) var en spansk fotballtrener og -dommer, journalist og forfatter fra Madrid.

Escartín var internasjonal dommer fra 1928 til 1948, og medlem av FIFAs disiplinærkomité i 27 år. Han var i tillegg trener for Spanias herrelandslag i fotball i to perioder. Samtidig som dette var han journalist i hjemlandet i mesteparten av sin karriere. Hans kommenater om reglene i fotball ble trykket opp i ti opplag, og var lenge populære.

Escartín var trener for landslaget to perioder. Først i 1952–1953, da han ledet Spania i fem treningskamper. Hans første kamp med Spania var mot , og den endte med tap 0–1. Spania spilte deretter uavgjort mot Vest-Tyskland, slo  og  og tapte igjen mot Argentina. Han ble erstattet av Luis Iribarren Cavanilles, som ikke lyktes i å kvalifisere Spania til VM i fotball 1954.

Escartíns andre periode var i 1961. Først vant Spania 2–0 mot Frankrike før kvalifiseringen til VM i fotball 1962 startet. Spania slo  hjemme og spilte uavgjort borte, og kvalifiserte seg videre til spill mot  om plass i VM. Spania vant først borte og så hjemme mot Marokko, og dermed var Spania kvalifisert til VM. Ettersom Escartín var ansatt for å få Spania til VM, trakk han seg etter at dette var gjort. Helenio Herrera fikk ansvaret for Spania under selve mesterskapet.

## Referanser
Arkeologiåret 1695

**Arkeologiåret 1695** er en oversikt over blant annet utgravninger, fødte og avdøde personer med tilknytning til arkeologi i 1695.

## Utforskninger

## Utgravninger

## Funn

## Publiseringer

## Andre hendelser

## Fødsler
*2. februar – William Borlase, engelsk antikvar, geolog og naturforsker (død 1772)
*Giovan Battista Pollidori, italiensk forfatter, historiker og arkeolog (ukjent dødsår)

## Dødsfall

## Se også
Ling Cao

**Ling Cao** (; død 203) var en kinesisk offiser. Han stammet fra Yuhang, der han i 197 slo banditten Yan Baihu og sluttet seg til krigsherren Sun Ce. Senere ledsaget han dennes etterfølger Sun Quan på et felttog mot general Huang Zu, men ble drept i slaget ved Xiakou av Huangs offiser Gan Ning.

Ling Caos sønn Ling Tong ble også offiser.

## Litteratur
*
*
*
Love Me for a Reason

**«Love Me for a Reason»** er en amerikansk sang, skrevet av Wade Brown, David Jones Jr. og Johnny Bristol. Versjonen til The Osmonds ble utgitt på singlen MGM M&nbsp;14746 i 1974. Produsent var Mike Curb. B-siden var «Fever».

Tyve år senere gjorde Boyzone en coverversjon av sangen. Den ble utgitt 28. november 1994 på CD-single for Polydor. Produsent var Ray Hedges. B-siden var «Daydream Believer». 

Begge versjonene av «Love Me for a Reason» var suksessfulle og nådde Top 10 på listene i mange land.

Versjonen til Boyzone var den tyvende bestselgende boybandsinglen i Storbritannia i 1990-årene og den nittende bestselgende singlen i Storbritannia i 1994.

Originalversjonen til Johnny Bristol, fra albumet *Hang On In There Baby* (1974), ble utgitt på single for MGM, men versjonen til The Osmonds mottok all ære. 

## Norsk versjon
Gunnar Jørstad har skrevet en norsk tekst. Den norske tittelen er «Det er slik jeg er».

### Innspilling
*Howards. Utgitt på LP-albumet *Plysj* (Nett Records NETT&nbsp;529) i 1974.

## Listeplasseringer

## Slutten av året-lister

## Sertifiseringer

## Referanser
Spheniscus

* galápagospingvin
* humboldtpingvin
* kappingvin
* magellanpingvin

***Spheniscus*** (båndpingviner) er en slekt med mellomstore pingviner (Sphenisciformes) som består av fire nålevende arter, alle med karakteristiske bånd (tegninger) på kroppen.

Pingvinenens felles progenitor levde trolig for omkring 41&ndash;39 millioner år siden. Slektene *Spheniscus* og *[[Eudyptula]]* splittet trolig lag for omkring 25 millioner år siden.

## Etymologi
Det vitenskapelige navnet på både ordenen (Sphenisciformes), familien (Spheniscidae) og underfamilien (Spheniscinae) følger av slektsnavnet *Spheniscus*, som stammer fra det greske uttrykket *sphēnos* (σφηνος = kile eller kileformet). Man må gå ut fra, at det er den kileformede kroppen pingviner har som er opphavet.

## Arter
* (EN) *Spheniscus demersus* (kappingvin) 
* (VU) *Spheniscus humboldti* (humboldtpingvin) 
* (NT) *Spheniscus magellanicus* (magellanpingvin) 
* (EN) *Spheniscus mendiculus* (galápagospingvin)

## Referanser




## Eksterne lenker
*
Tåtten om Orm Storolvsson

***Tåtten om Orm Storolvsson*** (*Orms þáttr Stórólfssonar*) er en tått, en kort islendingesaga fra ca 1300. Historien foregår for det meste i Norge i og rett etter kong Olav Tryggvasons styretid (995-1000). Tåtten er episk utviklet med flere scener, og er altså relativt lang til tått å være, med 11 korte kapitler. Den har sammen med *[[Tåtten om Torstein Oksefot]]* blitt beskrevet som «a full but short 'biography' comparable to fornaldar sogur such as *[[Orvar-Odds saga]]*. The scene of the action, which specializes in troll-killings, is mainly Norway» Historien regnes som et rent lån fra *[[Orvar-Odds saga]]*, men ser også ut til å være inspirert av *[[Grettes saga]]* og *[[Ragnar Lodbroks saga]]*., men Odds kjempekrefter overgår endog Grettes.

## Handlingen
Sagaen begynner med scener fra Odds oppvekst, og viser hans kjempestyrke. Tretti år gammel reiser Odd til Norge, og blir fosterbror med dansken Asbjørn Prude. De to reiser i viking, selv om Asbjørn heller vil oppsøke det vidgjetne trollet Bruse på en av de ytterste Møreøyene. Etter vikingferdene reiser Odd hjem til Island, hvor han hevner farens død. Asbjørn reiser til Møre og blir drept av Bruse og hans mor, som opptrer i en katts skikkelse. 

Orm får vite om vennens død på samme tid som kong Olav tar makten i riket. Odd oppholder seg i Trondheim, og reiser deretter Møre, hvor han fåt hjelp av Bruses halvmenneskelige halvsøster Mengloð: et par magiske hansker som kan fjerne en steinhelle som Bruse har sperret døren sin med. Med magiske hansker, nevekraft og Guds hjelp bekjemper Orm både trollkatten og trollet, og tar rikdommene deres. Han reiser til Roma på pilegrimsferd, og vender tilbake til Trondheim, hvor han beviser sine krefter for Eirik jarl og i møte med Einar Tambarskjelve. Orm vender hjem til Island, hvor han omsider dør, gammel, respektert og fremdeles troende.

## Kampen for troen som tema
Fortellingen har mange trekk som er karakteristiske for tættene: en islending reiser til Norge, vinner kongens vennskap, og utfører oppdrag for ham. Det handler også om trosskiftet, møtet mellom kristentro og hedenskap og da den undergruppen av omvendelsestætter som Rowe har gitt karakteristikken «kontakt med hedenske makter». Det er også karakteristisk for gruppen av slike omvendelsestætter at fortellingen inneholder noen ikke-realistiske elementer. 

## Teksthistorie
Teksten er kjent fra Flateyjarbók, hvor den er en del av Den større saga om Olav Tryggvason. Den er oversatt til norsk i  2003, som en del av Den større saga. Også oversatt som del av den store sagautgaven i 2014, ved Jon Gunnar Jørgensen.

Orm blir vurdert som å være en historisk person, selv om begivenhetene som omtales i tåtten er eventyraktige.
## Referanser

;Eksterne lenker

* heimskringla.no, dansk fulltekst
Kenny Wormald

**Kenneth Edgar Wormald** (født 27. juli 1984 i Boston i Massachusetts), bedre kjent som **Kenny Wormald**, er en amerikansk profesjonell danser og skuespiller.

## Karriere
Som danser har Wormald vært med i flere musikkvideoer, og har vært på turné med Justin Timberlake. Han har også VM-gull i profesjonell dans fra 2002. Som skuespiller er han mest kjent for å ha spilt hovedrollen som Ren McCormack i *[[Footloose (2011)|Footloose]]* (2011), en nyinnspilling av filmen fra 1984.

## Turneer
* Justin Timberlake – FutureSex/LoveShow 2007
* The Pussycat Dolls – Doll Domination Tour 2009

## Filmografi

## Eksterne lenker
* 
*
Roald Linaker

**Roald Johan Linaker** (født 1959) er en norsk politiker og feltprest, som fra 1. januar 2014 er ombudsmann for Forsvaret.

Han vokste opp i Harstad. Han tok teologisk embetseksamen i 1988 og ble ordinert til prest i Den norske kirke i 1989. Han gikk samme år inn i Feltprestkorpset, som vernepliktig ved Setermoen leir. Han ble garnisonsprest i 1994. Han har senere vært stabsprest ved Brigade Nord på Bardufoss.

Han var ordfører i Bardu kommune for Arbeiderpartiet fra 1999 til 2003. Han har også vært vært medlem av Troms fylkesting, der han var leder for utdanningskomiteen og Arbeiderpartiets fylkestingsgruppe. Han var oppnevnt som styreleder ved Universitetssykehuset Nord-Norge fra 2019 til 2024.

Han var leder for Troms idrettskrets fra 2004 til 2008.

Roald Linaker vant NRKs spørreprogram *[[Påskelabyrinten]]* i 2011.

## Referanser
DEET

**DEET** er en forkortelse for insektmiddelet *N*,*N*-dietyl-*meta*-toluamid.  DEET er virkestoffet i mange typer myggmidler som selges i Norge.  I senere år har det vært forbudt med mer enn 20% DEET i myggmidlene. Men per 2019 kan myggmidler bestående av 50 % DEET kjøpes reseptfritt på norske apoteker og i andre forretninger.

## Se også
* Mygg

## Referanser
Eudyptula

* dvergpingvin

***Eudyptula*** (små pingviner) er en slekt med fysisk små pingviner (Sphenisciformes), som bare består av en nålevende art.

Pingvinenens felles forfar levde trolig for omkring 41&ndash;39 millioner år siden. Slekten *Eudyptula* splittet fra *[[Spheniscus]]* for omkring 25 millioner år siden.

## Arter og underarter
* (LC) *Eudyptula minor* (dvergpingvin)
** *[[E. m. novaehollandiae']]' ([[Australia|Sør-Australia]])
** *E. m. iredalei* (nordre [[Nordøya (New Zealand)|Nordøya]], [[New Zealand]])
** *E. m. variabilis* (søndre Nordøya og [[Cookstredet]], New Zealand)
** *E. m. albosignata* ([[hvitvingepingvin]]) ([[Bankshalvøya]] og [[Motunauøya]], New Zealand)
** *E. m. minor* ([[Otago]], [[Southland]] og vestkysten av [[Sørøya (New Zealand)|Sørøya]], New Zealand)
** *E. m. chathamensis'' (Chathamøyene, New Zealand)

## Referanser

## Eksterne lenker
*
Megadyptes

* guløyepingvin
* waitahapingvin (†)

***Megadyptes*** er en slekt med mellomstore pingviner (Sphenisciformes) som består av en nålevende og en utdødd art.

Pingvinenens felles stamfar levde trolig for omkring 41&ndash;39 millioner år siden. Slekten *Megadyptes* splittet fra *[[Eudyptes]]* for omkring 15 millioner år siden.

## Arter
* (EN) *Megadyptes antipodes* (guløyepingvin)
* (EX) *Megadyptes waitaha* (waitahapingvin)

## Referanser

## Eksterne lenker
*
Walking to New Orleans

**«Walking to New Orleans»** er en amerikansk sang fra 1960, skrevet av Bobby Charles. Den ble skrevet til og spilt inn på plate av Fats Domino. 
 
Domino var Charles' helt. Han hadde tidligere spilt inn Charles' sang, »Before I Grow Too Old». Da Domino stanset opp på turné i Lafayette, Louisina, inviterte han Charles inn i sin garderobe og beklaget at han ikke hadde et eksemplar av sin nye plate å gi til Charles. Han inviterte Charles til å komme å beøske seg i sitt hjem i New Orleans. Charles repliserte: *«Jeg har ingen bil. Hvis jeg skal reise, må jeg gå»*. Tanken forble i Charles' sinn og han sa at han skrev sangen til Domino i løpet av en 15 minutter.
 
Etter at han kom til New Orleans for å akseptere Dominos invitasjon sang Charles «Walking to New Orleans» for Domino. Domino var entusiastisk over sangen og gjorde noen få modifiseringer av den, innbefattet ved å tilføye et sitat fra hans tidligere hit «Ain't That A Shame». Dave Bartholomew gjorde en orkestrering for backupbandet. Domino med Bartholomew og bandet spilte den inn i Cosimo Matassas studio i Rampart Street.

Etter at innspillingen ble gjort besluttet Bartholomew å overdubbe en strykeseksjon fra the New Orleans Symphony. Bruken av strykere var uvanlig for tidlig rock and roll. Domino var først noe overrasket da Bartholomew avspilte den nye versjonen med strykere, men ble begeistret av den distinktive søte melankolske lyden som de tilføyde. Strykerne ble arrangert av Milton Bush, en trombonist som var førstevalgs strykearrangør i Cosimos studio. Bush skrev arrangementet stående i ti minutter, mens Domino så på. Bush lot grunnleggende sett strykerne kopiere melodien i den foregående frasen. Da den var ferdig spurte Domino Bush om hvor mye han ønsket for arrangementet. Bush antok at $ 1 per minutt var ganske godt, så han krevde Fats for $ 10. Sangen solgte i mer enn 2 millioner eksemplarer. Platen ble en hit, utgitt av Imperial Records, og nådde en sjetteplass på poplisten og en andreplass på R&B-listen.

## Svensk versjon
Den svenske tittelen er «Jag vandrar till New Orleans».

### Innspilling
*Towa Carson. Utgitt på EP-platen *Miss Personality* (RCA EPS&nbsp;177) i 1961.

## Kilder
*Coleman, Rick (2006): *Blue Monday Fats Domino and the Lost Dawn of Rock 'N' Roll*,  Da Cappo
Hans Peter Jenssen (1878–1930)

**Hans Peter Jenssen** (født 23. november 1878 i Strinda, død 2. april 1930 i Stjørdal) var en norsk brukseier på Tangen bruk.

Han ble født på Leangen gård som sønn av brukseier Hans Peter Jenssen (II) og hustru Signe Klingenberg. Han var brorsønn av kjøpmann Anton Jenssen, sønnesønn av Anton Mathias Jenssen og oldebarn av kjøpmann Hans Peter Jenssen (I) og svoger av fabrikkeier Johan Throne Holst. Hans Peter Jenssen III giftet seg i 1899 med Marie Sofie Baumann, som han fikk fem barn med.

Han gikk middelskolen på Røros og studerte ved Trondhjems Tekniske Læreanstalt før han gikk inn i farens forretning i 1898. Han flyttet i 1899 til Medbroen gård i Stjørdal, som faren hadde kjøpt på auksjon etter Mathias Lunds død. Fra Medbroen bestyrte Jenssen farens industriforetak i Stjørdal; Tangen bruk med teglverk, kalkbrenneri og pottemakeri og tilhørende skiferbrudd. Etter farens død i 1902 ble han eneeier. Den eldste sønnen, Hans Peter Jenssen IV, arvet farens forretninger i 1930 og ble den siste disponenten ved Tangen bruk, som ble nedlagt ved årsskiftet 1962/1963. 

## Referanser
Olav V gate (Bodø)

**Olav V gate** (37–107, 40–200) er ei gate i Bodø, og er en av hovedgatene i byen. Store deler av gata er en del av riksvei 80. Den starter i øst ved Rønvikjordene, der den i et lyskryss tar av fra Rv80 som deler seg i to her, en går til sentrum, mens den andre, Olav V gate, går til Bodø lufthavn. Olav V gate går helt til den møter Fredensborgveien, og går over til å bli Langstranda, men Rv80 slutter ved den vestlige innkjørselen til Avinors ansattparkering.

Veien er nylig blitt modernisert flere ganger og har fire rundkjøringer og ett lyskryss. Tilsammen har gata tolv kvartaler med de to små avstikkerne som regnes som en del av Olav V gate, og uten parkeringsinnkjørslene ved flyplassen. I tillegg har gata gang- og sykkelvei på ene siden av veien hele gata, med unntak av de siste tre hundre meterne, der gang- og sykkelveien blir innledet til en lite trafikkert, parallell blindgate. Det er også Olav V gate som kjører under luftfartsmuseet, mellom de to avdelingene, under kontrolltårnet.

## Referanser
Kjetil Kåre Haugen

**Kjetil Kåre Haugen** (født 22. juni 1959 i Kristiansund) er en norsk professor innenfor logistikk og sport management. Han er per 2018 ansatt som professor ved Høgskolen i Molde.

Haugen tok doktorgrad i stokastisk optimering ved NTH i Trondheim i 1991 og mastergrad i operasjonsanalyse ved samme institusjon i 1984. Haugen er kjent for sine forskningsarbeid innen spillteori anvendt på sport. Hans bok *Always change a winning team* (2012) er en oppsummering av mange års arbeid innen dette feltet. Haugen ble professorkompetent i logistikk i 2005 og i sport management (som første nordmann) i 2011.

## Eksterne lenker

* CV for Kjetil K. Haugen (pdf-format)
* Google Scolar
* Academia.edu eller ResearchGate
Sør-Fron Idrettslag

**Sør-Fron Idrettslag** (stiftet 1893) er et fleridrettslag for hurtigløp på skøyter, fotball, ski og friidrett.

Sør-Fron IL er medlem av Norges Idrettsforbund gjennom Oppland Idrettskrets. Klubben er også medlem av særforbundene Norges Fotballforbund, Norges Skiforbund, Norges Friidrettsforbund og Norges Skøyteforbund, gjennom henholdsvis Indre Østland Fotballkrets, Oppland skikrets, Oppland friidrettskrets og Oppland skøytekrets. 

Sør-Fron Idrettslag hører hjemme i Sør-Fron kommune og er medlem av Sør-Fron Idrettsråd.

Sør-Fron Idrettslags klubbide (vedtatt på årsmøtet 1997): *«Sør-Fron idrettslag skal gjennom ulike idrettsaktiviteter gi et tilbud til flest mulig av bygdas befolkning. Vi skal ivareta allsidigheten, men skal også gi muligheter for de som ønsker å satse mot toppen av nasjonal og internasjonal idrett.»*

;Æresmedlemmer i Sør-Fron Idrettslag:
*Reidar Fauske
*Edvin Hovemoen
*Olav M. Wangen
*Tormod Tofte – Forfatter av *Historia om Sør-Fron Idrettslag : 1893-1998*
*Bjørnar Bakken

## Arrangementer

Idrettslaget har vært arrangør av flere norgesmesterskap på skøyter for både senior og junior:
;Senior-NM
* Allround-NM 1989 (sammen med Harstad SK)
* Sprint-NM 1994
* Enkeltdistanse-NM 1988, 2002
* Stafett-NM 1989 (bare damer, sammen med Harstad SK)
;Junior-NM
* Allround-NM 2005, 2008
* Sprint-NM 1985, 1993
* Enkeltdistanse-NM 2000

## Referanser


## Eksterne lenker
* 
*
Liste over ordførere i Bardu

Dette er en **liste over ordførere i [[Bardu]]** kommune i Troms. Listen er ikke fullstendig.

Bardu kommune ble utskilt fra Ibestad kommune i 1854.

## Kilder
* Biblioteksvar: Ordføreren i Bardu (5. mars 2012, besøkt 22. juli 2012)
* Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
* Stortinget og statsraadet : 1814–1914. B. 1 D. 1 : Biografier A-K
* Tromsø-seminarister : biografiske oplysninger om seminarister som er dimittert fra (Trondenes og) Tromsø seminar : 1829–1879
* P.M. Hasvold: Bardu : et tilbakeblik : Bardudalens første bebyggelse og senere utvikling med illustrasjoner og portrætter
* Hans Chr. Finstad: Alfred Henningsen, Partisan og politiker, 1989, s.122: https://www.nb.no/items/5a23d53cb9411fce1b93696b26e69a5d?page=133
* Stortinget: Biografi: Henningsen, Alfred Meyer: https://www.stortinget.no/no/Representanter-og-komiteer/Representantene/Representant/?perid=ALHE&tab=Biography
* Bardu Historielag: Jubileumsskrift Bardu 1791–1991, s.21.

## Referanser